– Шен да велла шортта оьрсийн, г1умкин, ног1ийн элий бара цигаххьа-м, ас цхьа рема схьалалларх х1умма а къен а лур боцуш, – аьлла, д1аэккхийтира к1анта говр. Цу минотехь генна урамехь хезара бергийн дур. «Дукха челакха а вай хьо-м», – ойла йора Мохьмада. Т1акха, совнаха йолу ойланаш а йитина, шен ламаз дихкира цо. Амма к1антана т1аьхьа ахьаран цинц а ластийна, х1инца цунна б1аьрг ца хилийтар доьхуш, ц1ерга туьха а кхоьссина, «г1ам-г1им» деш йолчу зудчун шабарш хезча, ц1ена ламаз шен хир доцийла хиира Мохьмадана.